شەفەق نیوز/ بەغداد پایتەخت عراق، لە هەردوگ لای کەرخ و رەسافەی، شەوەکی ئمڕوو یەکشەممە،  قەرەباڵغ لە جادەیل سەرەکیی وەگەرد دەسکردن وە دەوام هەفتانە لە فەرمانگە و دامەزراوەیلی، و دەوام مەکتەو و زانکۆ و پەیمانگەیلیش هاتە بانی، قەرەباڵغ گەورەیگ وەخوەی دی.
وەگورەی هەڵوێست هاتوچوو لە بەشیگ لە ناوچەیل بەغداد پایتەخت،  قەرەباڵغ فرەیگ لەبان پیەڵ لیقا وەگەرد دوڕیان ریەیلە لە ناوچەی دۆرە بۊیە.
ری زۊینەی محمد قاسم لەناوڕاس بەغداد،  رزەیل فرەیگ لە ماشین دەوس بۊێە.
لە دوڕیان حەی جامیعە و عەدل وەگەرد پێەڵ هاتن لە ری زۊینەی ئەبو غرێب هەمیش پڕە لە رز ماشینەیل.
وەرانوەر کولێژ سەلام تا مەیدانەکە لەوەر سواری پێەڵەگە پڕە، و ری ناوچەی دۆرەیش ماشینەیلە وەیەواش کەفنە ری.
لە جادەی فڕۆکەخانەی ناودەوڵەتی بەغداد وەرەو پێەڵ قادسیە، و دەروازەی ناوچەی خەزرا، ریەگە لەوەر قەرەباڵغەگە نیمە وسیاگە.
